Tsellem di ddunit-is bac ad d-senker gma-s. Ma tejmaɛ aṣṣurdi, tjemɛ-it i Bu yedmimen ; ma tuffa lḥaǧa yelhan, teţţawi-ţ-id,i Bu yedmimen ; lḥasun, ama deg iḍ, ama deg ass ul-is yeččur ala s Bu yidmimen.Dɣa deg aken yelha wul-is, iɛawen-iţ-id Sidi Rebbi : yiwen wass yuɣ-iţ lḥal la tneqec di tebḥirt almi d-sekfel s tqabact-is yiwet txabit teččur d lwiz. Deg-s mačči dayen iferrun g drimen ; yerna ala dheb d lfetta.Teṭṭef teffer taxabit-nni dinna, tenna-yas : « Dɣa S cci agi ara weqmaɣ axxam i gma .Ur ten-ţnaleɣ ara alma d ass mi ara yaweḍ d argaz. »